**DIRECȚIA TRANSPORT AERIAN**

 ***Nr. : 6682***

***Data: 21.02.2018***

**APROB**

**SECRETAR DE STAT**

**Dragoș Virgil TITEA**

**REFERAT DE APROBARE**

Activitatea aeronautică civilă pe teritoriul și în spaţiul aerian naţional este reglementată prin Ordonanța Guvernului nr. 29/1997 privind Codul aerian civil, republicată, cu modificările și completările ulterioare, prin actele normative interne din domeniu, cât și în conformitate cu prevederile Convenţiei privind aviaţia civilă internaţională, semnată ta Chicago la 7 decembrie 1944, ale altor convenţii și acorduri internaţionale la care România este parte.

În conformitate cu prevederile Ordinului ministrului transporturilor, construcțiilor și turismului nr. 1185/2006, Autoritatea Aeronautică Civilă Română (AACR) este desemnată ca autoritate națională de supervizare, însemnând prin aceasta organismul tehnic specializat pentru îndeplinirea funcţiei de supervizare a siguranţei zborului în aviaţia civilă, la nivel national.

Cu adresa nr. 9776/10.04.2017, AACR a propus Ministerului Transporturilor/Direcţia Transport Aerian promovarea unui proiect de reglementare în domeniul activităţilor de salt cu parașuta. Forma actualizată a proiectului de reglementare, rezultată în urma discuțiilor din cadrul grupului de lucru coordonat de Direcția Transport Aerian, a fost transmisă de AACR cu adresa nr. 32584/04.12.2017.

Proiectul de reglementare a fost elaborat avându-se în vedere recomandarea CIAS, cod SR-20.ACC.2012-06.23.Cessna-207.D-EBBG.IF, care prevede ca AACR să elaboreze și să înainteze spre aprobare Ministerului Transporturilor un proiect de reglementare referitor la organizarea, desfăşurarea și asigurarea activităţii de lansare de parașutiști.

La elaborarea proiectului de reglementare au fost luate în considerare și punctele de vedere ale organizațiilor de paraşutism care îşi desfăşoară în prezent activitatea pe teritoriul naţional și care şi-au manifestat interesul pentru elaborarea unei astfel de reglementări, precum și cerințele reglementărilor altor state cu experiență în domeniu.

Având în vedere cele de mai sus, a fost elaborat prezentul proiect de *Ordin al ministrului transporturilor pentru aprobarea reglementării aeronautice civile române* RACR-SPAR "Salturi cu parașuta", pe care îl supunem spre aprobare.

Cu deosebită stimă,

**Director**

**Mihail IONESCU**